Allan Dorbek

Allan Dorbek (26. oktoober 1944 – 23. märts 2018) oli eesti jalgpallur ja korvpallitreener.

Ta lõpetas aastal 1962 Tallinna 42. Keskkooli, õppis aastatel 1962–1964 Tallinna Polütehnilise Instituudi ehitusteaduskonnas ja lõpetas aastal 1968 Tallinna Pedagoogilise Instituudi kehakultuuriteaduskonna.

Aastatel 1969–1972 kuulus ta Uno Piiri juhendatavasse Eesti jalgpallikoondisse. Sel ajal tuli 1970 Eesti meistriks ja võitis 1971 Eesti karika.

Korvpallitreenerina alustas ta tööd 1980. aastatel. Näiteks 1992–1998 oli ta Eesti koondnaiskonna, hiljem ka noortemeeskonna peatreener. Ta oli ka BC Kalev/Cramo treener.

Välislingid

Allan Dorbek - korvpalliässast mõisahärraks, Äripäev, 9. november 2016
Lahkus korvpallitreener Allan Dorbek, Postimees, 23. märts 2018 

Kategooria:Eesti jalgpallurid
Kategooria:Eesti korvpallitreenerid
Kategooria:Rahumäe kalmistule maetud
Kategooria:Sündinud 1944
Kategooria:Surnud 2018